सरकार की जांच में पता चला कि क्रेन को मैनुअल के हिसाब से नहीं इस्‍तेमाल किया गया। सरकार की ओर से यह भी कहा गया कि वे आने वाले प्रोजेक्‍ट्स में बिनलादेन ग्रुप को नीलामी में शामिल नहीं होने देंगे। इससे कंपनी के शेयरों की कीमत पर प्रभाव पड़ा। माना जा रहा है कि कंपनी पर 30 बिलियन डॉलर का कर्ज है। अमेरिका पर हुए 9/11 के आतंकी हमले के बाद कई पीडित परिवारों ने कंपनी के खिलाफ केस दायर किए। आरोप लगाया कि ओसामा बिन लादेन को इस कंपनी से पर्याप्‍त मात्रा में आर्थिक सहयोग हासिल हुआ।